Az együttes 2012 nyarán felvett 4 számot, és októberben megjelent az első kislemezdaluk is, "Rome is Falling" címmel. Az első EP 2012. november 20-án jelent meg "Civil War" néven, melyen 5 dal kapott helyet. Az együttes első nagylemeze "The Killer Angels" címmel jelent meg 2013. június 11-én. A cím egy Michael Shaara regény címéből jött, amely a gettysburgi csatáról szól. Az album a júniusi "Sweden Rock Magazin" CD-melléklete is volt. Néhány nyári fesztiválfellépést már be is jelentett az együttes, a bemutatkozó koncertjük a "Sweden Rock Fesztivál"on volt 2013. június 8-án. 2013. szeptember 6-án az együttes fellépett a Magyarországon megrendezett "Metalwar Fest" elnevezésű három napos fesztiválon, amely első napjának fő fellépője volt.